CELEX: 32016D0063
Language: sl
Date: 2016-01-15 00:00:00
Title: Sklep Sveta (EU) 2016/63 z dne 15. januarja 2016 o pristopu Hrvaške h Konvenciji, sestavljeni na podlagi člena K.3(2)(c) Pogodbe o Evropski uniji, o boju proti korupciji uradnikov Evropskih skupnosti ali uradnikov držav članic Evropske unije

21.1.2016   
            
            
               SL
            
            
               Uradni list Evropske unije
            
            
               L 14/23
            
         SKLEP SVETA (EU) 2016/63
   z dne 15. januarja 2016
   o pristopu Hrvaške h Konvenciji, sestavljeni na podlagi člena K.3(2)(c) Pogodbe o Evropski uniji, o boju proti korupciji uradnikov Evropskih skupnosti ali uradnikov držav članic Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o pristopu Republike Hrvaške,
   ob upoštevanju Akta o pristopu Hrvaške, zlasti člena 3(5) Akta,
   ob upoštevanju priporočila Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Konvencija, pripravljena na podlagi člena K.3(2)(c) Pogodbe o Evropski uniji, o boju proti korupciji uradnikov Evropskih skupnosti ali uradnikov držav članic Evropske unije (2) (v nadaljnjem besedilu: Konvencija proti korupciji uradnikov) je bila podpisana 26. maja 1997 in je začela veljati 28. septembra 2005.
            
         
               (2)
            
            
               Člen 3(4) Akta o pristopu Hrvaške (v nadaljnjem besedilu: Akt o pristopu) določa, da Hrvaška pristopi h konvencijam in protokolom, sklenjenim med državami članicami, naštetim v Prilogi I k Aktu o pristopu, ki med drugim zajema Konvencijo proti korupciji uradnikov. Za Hrvaško začnejo veljati na dan, ki ga določi Svet.
            
         
               (3)
            
            
               V skladu s členom 3(5) Akta o pristopu sprejme Svet vse prilagoditve zadevnih konvencij in protokolov, ki so potrebne zaradi pristopa –
            
         SPREJEL NASLEDNJI SKLEP:
   Člen 1
   Konvencija proti korupciji uradnikov začne veljati za Hrvaško prvi dan prvega meseca po datumu sprejetja tega sklepa.
   Člen 2
   Besedilo Konvencije proti korupciji uradnikov, sestavljeno v hrvaškem jeziku (3), je verodostojno pod enakimi pogoji kot druga besedila Konvencije proti korupciji uradnikov.
   Člen 3
   Ta sklep začne veljati dan po objavi v Uradnem listu Evropske unije.
   
      V Bruslju,15. januarja 2016
      
         
            Za Svet
         
         
            Predsednik
         
         J.R.V.A. DIJSSELBLOEM
      
   
   
      (1)  Mnenje z dne 10. junija 2015 (še ni objavljeno v Uradnem listu).
   
      (2)  UL C 195, 25.6.1997, str. 2.
   
      (3)  Hrvaška različica Konvencije je bila objavljena v posebni izdaji Uradnega lista (poglavje 19, zvezek 014, str. 120).